Kurilų salų konfliktas
44°6′ š. pl. 146°42′ r. ilg.﻿ / ﻿44.100°š. pl. 146.700°r. ilg.﻿ / 44.100; 146.700 Kurilų salų konfliktas (jap. 北方領土問題 – „šiaurinių teritorijų problema“) – teritorinis ginčas tarp Japonijos ir Rusijos dėl pietinių Kurilų salų suvereniteto, prasidėjęs po Antrojo pasaulinio karo pabaigos ir iki šiol nesureguliuotas. Po II pasaulinio karo, visos Kurilų salos buvo prijungtos prie TSRS, tačiau į Iturupo, Kunašio, Šikotano salų ir Chabomajaus salų grupę pretenduoja ir Japonija, jas vadinanti Šiaurinėmis Teritorijomis ((北方領土 Hoppō Riōdo) arba Pietų Čišima (南千島 Minami Chishima). Ginčytinos salos dabar priklauso Sachalino sričiai, esančiai Rusijoje. Japonijos pozicija: salas TSRS užėmė neturėdama tam jokio juridinio pagrindo. Rusija tvirtina, kad jos suverenitetas pietinėms Kurilų saloms yra absoliučiai teisėtas ir neabejotinas bei nesvarstytinas, taip pat skelbia, kad nepripažįsta paties teritorinio ginčo su Japonija fakto. Pietinių Kurilų salų priklausomybės klausimas yra pagrindinė kliūtis visiškam Rusijos ir Japonijos santykių sureguliavimui ir taikos sutarties pasirašymui. Ginčytinos salos yra: Kunaširas (rus. Кунашир, jap. Kunashiri, 国後島). Iturupas (rus. Итуруп, jap. Etorofu, 択捉島). Šikotanas (rus. Шикотан, jap. Shikotan, 色丹島). Chabomajaus uolos (rus. Хабомаи, jap. Habomai, 歯舞諸島).